paragraph_text: Kada su letjelice Mariner 4, Mariner 6 i Mariner 7 prošle kraj Marsa, pokazale su pusti, kraterima prošaran svijet. Stoga su nade da se nađe nešto zanimljivo bile vrlo slabe kada je Mariner 9 postala prva svemirska letjelica koja je ušla u orbitu nekog planeta. Letjelica je stigla na vrhuncu pješčane oluje koja je obavila cijeli planet. Kada se pijesak počeo slijegati, najprije su se pokazali najviši vrhovi poput Olympus Monsa, pa zatim Valles Marineris. Uz otkriće pješčanih dina i kanala, slika Marsa se potpuno promijenila.